

NÁVRH

UZNESENIE VLÁDY SLOVENSKEJ REPUBLIKY

č.

z

**k návrhu rozpočtu verejnej správy na roky 2018 až 2020**

|  |  |
| --- | --- |
| Číslo materiálu: |  |
| Predkladateľ: | minister financií |

Vláda

## **schvaľuje**

## návrh rozpočtu verejnej správy na roky 2018 až 2020 v súlade s § 4 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov,

## návrh zákona o štátnom rozpočte na rok 2018,

## návrh štátneho rozpočtu a návrh rozpočtov kapitol štátneho rozpočtu na rok 2018,

## limity počtu zamestnancov, miezd, platov, služobných príjmov a ostatných osobných vyrovnaní v kapitolách štátneho rozpočtu na rok 2018 uvedené v prílohe č. 1 tohto uznesenia,

## systemizáciu colníkov v štátnej službe, policajtov v štátnej službe, príslušníkov Hasičského a záchranného zboru a príslušníkov Horskej záchrannej služby v štátnej službe a profesionálnych vojakov v štátnej službe na rok 2018 uvedenú v prílohe č. 2 tohto uznesenia;

## **súhlasí**

## s použitím príjmov MH Manažment, a. s. v roku 2018 v súlade s § 5 ods. 5 zákona č. 375/2015 Z. z. o zrušení Fondu národného majetku Slovenskej republiky a o zmene a doplnení niektorých zákonov v znení neskorších predpisov do výšky 9 800 eur na posilnenie štátnych finančných aktív,

## s použitím štátnych finančných aktív do výšky 9 800 eur do príjmov štátneho rozpočtu na rok 2018,

## s použitím štátnych finančných aktív v roku 2018 v sume 24 080 000 eur na majetkové účasti v medzinárodných finančných inštitúciách;

## **ukladá**

## **ministrovi financií**

## oznámiť ministerstvám, ostatným ústredným orgánom štátnej správy a správcom ďalších kapitol štátneho rozpočtu záväzné ukazovatele podľa časti A. tohto uznesenia, prípadne ďalšie záväzné ukazovatele v rámci schválených ukazovateľov

## *do 12. januára 2018*

## pripraviť a zverejniť ekonomické hodnotenie navrhovaných investícií s predpokladanými nákladmi vyššími ako 10 mil. eur v informatizácii; v iných oblastiach s predpokladanými nákladmi vyššími ako 40 mil. eur

## *do 31. decembra 2018*

## pripraviť metodický postup pre prípravu investícií a projektov investičného charakteru podliehajúcich ekonomickému hodnoteniu Ministerstva financií SR

## *do 31. decembra 2017*

**podpredsedovi vlády pre informatizáciu a investície**

## aktualizovať a zverejniť harmonogramy plnenia opatrení revízie výdavkov v zdravotníctve, doprave a informatizácii na roky 2018 až 2020

## *do 30. novembra 2017*

## predložiť vláde odpočet plnenia opatrení revízie výdavkov v zdravotníctve, doprave a informatizácii za rok 2017

## *do 31. mája 2018*

**podpredsedovi vlády pre informatizáciu a investície**

## **ministrovi financií**

## **ministrovi práce, sociálnych vecí a rodiny**

**ministerke školstva, vedy, výskumu a športu**

**ministrovi životného prostredia**

## stanoviť harmonogram plnenia opatrení revízie výdavkov podľa prílohy č. 7 návrhu rozpočtu verejnej správy na roky 2018 až 2020

## *do 30. novembra 2017*

## realizovať opatrenia revízie výdavkov podľa prílohy č. 7 návrhu rozpočtu verejnej správy na roky 2018 až 2020 a harmonogramu plnenia opatrení

## *do 31. decembra 2021*

**podpredsedovi vlády a ministrovi vnútra**

**ministrovi dopravy a výstavby**

**ministerke školstva, vedy, výskumu a športu**

## oznámiť obciam a vyšším územným celkom, ktoré zabezpečujú prenesený výkon štátnej správy, sumu výdavkov na úhradu nákladov preneseného výkonu štátnej správy

## *do 26. januára 2018*

## **ministrovi práce, sociálnych vecí a rodiny**

## oznámiť obciam a mestám záväzné limity dotácií na bežné výdavky pre zariadenia sociálnych služieb

## *do 26. januára 2018*

## **ministrovi hospodárstva**

## zabezpečiť z rozpočtu MH Manažment, a. s. na rok 2018 prostriedky z dividend, ktoré v spoločnostiach s majetkovou účasťou MH Manažment, a. s. vznikli z výkonu ich činnosti, na posilnenie štátnych finančných aktív do výšky 9 800 eur

## *do 30. októbra 2018*

**ministrom**

**predsedom ostatných ústredných orgánov štátnej správy SR**

**správcom ďalších kapitol štátneho rozpočtu**

## predložiť do príslušného výboru Národnej rady SR návrh rozpočtu kapitoly štátneho rozpočtu na roky 2018 až 2020, vrátane rozpočtu na samostatných účtoch a návrh rozpočtu štátneho fondu, ktorého je správcom, na roky 2018 až 2020 v súlade s vládnym návrhom rozpočtu verejnej správy na roky 2018 až 2020

## *do 16. októbra 2017*

## predložiť Ministerstvu financií SR v elektronickej forme prostredníctvom Rozpočtového informačného systému rozpis zmien schválených vládou podľa funkčnej a ekonomickej klasifikácie rozpočtovej klasifikácie platnej na rok 2018, vrátane rozpisu podľa programov vlády

## *do 24. novembra 2017*

## predložiť Ministerstvu financií SR v elektronickej forme prostredníctvom Rozpočtového informačného systému podrobný rozpis zmien schválených Národnou radou SR podľa funkčnej a ekonomickej klasifikácie rozpočtovej klasifikácie platnej na rok 2018, vrátane rozpisu podľa programov vlády

## *do 28. decembra 2017*

## zabezpečiť začínanie obstarávania stavieb financovaných z kapitálových výdavkov štátneho rozpočtu a aktualizáciu údajov Registra investícií Ministerstva financií SR podľa postupu uvedeného v prílohe č. 3 tohto uznesenia

## v*termínoch uvedených v prílohe č. 3 tohto uznesenia*

## predložiť Ministerstvu financií SR na ekonomické hodnotenie navrhované investície s predpokladanými nákladmi vyššími ako 10 mil. eur v informatizácii alebo 40 mil. eur v iných oblastiach v súlade s Rámcom na hodnotenie verejných investičných projektov v SR

## *do 31. decembra 2018*

## nepredkladať v roku 2018 návrhy legislatívnych predpisov a iných materiálov, ktoré zakladajú finančné nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2018 s rozpočtovými dôsledkami na štátny rozpočet alebo na iné rozpočty tvoriace rozpočet verejnej správy

## *do 31. decembra 2018*

## **splnomocňuje**

## **ministra financií**

## v priebehu roka prijať opatrenia k záväzným ukazovateľom štátneho rozpočtu a opatrenia k úprave systemizácie v rozsahu podľa § 2 návrhu zákona o štátnom rozpočte na rok 2018 a k počtom zamestnancov kapitol štátneho rozpočtu uvedených v prílohe č. 1 tohto uznesenia;

## **poveruje**

**predsedu vlády**

## predložiť vládny návrh zákona o štátnom rozpočte na rok 2018 predsedovi Národnej rady SR na ďalšie ústavné prerokovanie,

**ministra financií**

## uviesť vládny návrh zákona o štátnom rozpočte na rok 2018 v Národnej rade SR.

**Vykonajú:** členovia vlády

predsedovia ostatných ústredných orgánov štátnej správy

správcovia ďalších kapitol štátneho rozpočtu

**Na vedomie:** predseda Národnej rady SR

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  | Príloha č. 1 k uzneseniu vlády SR č. .../2017 | |
| **LIMITY počtu zamestnancov, miezd, platov, služobných príjmov a ostatných osobných vyrovnaní v kapitolách štátneho rozpočtu na rok 2018** | | | | | | | |
| **Kapitola štátneho rozpočtu** | **Počet zamestnancov** | | | | | | **kat. 610** |
| (osoby) | | | | | | (eur) |
| **Rozpočtové organizácie** | v tom: | | z toho: | | | **Mzdy, platy, služobné príjmy a OOV aparátu** |
| **bez administratívnych kapacít osobitne sledovaných** | **administratívne kapacity osobitne sledované \*/** | **aparát** | v tom: | |
| **bez administratívnych kapacít osobitne sledovaných** | **administratívne kapacity osobitne sledované \*/** |
| a | 1 | 2 | 3 | 4 | 5 | 6 | 7 |
| Kancelária Národnej rady SR | 543 | 543 |  | 543 | 543 |  | 13 304 987 |
| Kancelária prezidenta SR | 101 | 101 |  | 101 | 101 |  | 2 115 331 |
| Úrad vlády SR | 553 | 515 | 38 | 553 | 515 | 38 | 6 592 286 |
| Úrad podpredsedu vlády SR pre investície a informatizáciu | 235 | 114 | 121 | 235 | 114 | 121 | 751 446 |
| Kancelária Ústavného súdu SR | 110 | 110 |  | 110 | 110 |  | 2 726 672 |
| Kancelária Najvyššieho súdu SR | 290 | 290 |  | 290 | 290 |  | 8 537 550 |
| Generálna prokuratúra SR | 1 990 | 1 990 |  | 310 | 310 |  | 10 302 094 |
| Najvyšší kontrolný úrad SR | 319 | 319 |  | 319 | 319 |  | 5 918 308 |
| Ministerstvo zahraničných vecí a európskych záležitostí SR | 1 237 | 1 237 |  | 1 207 | 1 207 |  | 50 366 070 |
| Ministerstvo obrany SR | 21 119 | 21 119 |  | 644 | 644 |  | 9 996 932 |
| Ministerstvo vnútra SR | 51 823 | 51 802 | 21 | 1 397 | 1 376 | 21 | 14 577 490 |
| Ministerstvo spravodlivosti SR | 12 011 | 12 011 |  | 373 | 373 |  | 5 345 571 |
| Ministerstvo financií SR | 10 574 | 10 430 | 144 | 672 | 606 | 66 | 11 441 252 |
| Ministerstvo životného prostredia SR | 750 | 666 | 84 | 498 | 414 | 84 | 5 346 947 |
| Ministerstvo školstva, vedy, výskumu a športu SR | 1 699 | 1 391 | 308 | 578 | 480 | 98 | 7 607 760 |
| Ministerstvo zdravotníctva SR | 2 571 | 2 521 | 50 | 315 | 265 | 50 | 5 502 429 |
| Ministerstvo práce, sociálnych vecí a rodiny SR | 13 228 | 12 979 | 249 | 529 | 368 | 161 | 7 136 305 |
| Ministerstvo kultúry SR | 1 249 | 1 228 | 21 | 196 | 175 | 21 | 3 168 182 |
| Ministerstvo hospodárstva SR | 868 | 759 | 109 | 473 | 364 | 109 | 6 591 792 |
| Ministerstvo pôdohospodárstva a rozvoja vidieka SR | 2 777 | 2 681 | 96 | 602 | 568 | 34 | 7 793 802 |
| Ministerstvo dopravy a výstavby SR | 1 437 | 1 371 | 66 | 679 | 613 | 66 | 9 919 123 |
| Úrad geodézie, kartografie a katastra SR | 257 | 257 |  | 75 | 75 |  | 1 619 087 |
| Štatistický úrad SR | 841 | 841 |  | 841 | 841 |  | 10 041 575 |
| Úrad pre verejné obstarávanie | 206 | 206 |  | 206 | 206 |  | 4 023 613 |
| Úrad pre reguláciu sieťových odvetví | 125 | 125 |  |  |  |  |  |
| Úrad jadrového dozoru SR | 126 | 126 |  | 126 | 126 |  | 3 406 313 |
| Úrad priemyselného vlastníctva SR | 138 | 138 |  | 138 | 138 |  | 1 805 300 |
| Úrad pre normalizáciu, metrológiu a skúšobníctvo SR | 118 | 118 |  | 96 | 96 |  | 1 575 165 |
| Protimonopolný úrad SR | 78 | 78 |  | 78 | 78 |  | 1 447 572 |
| Národný bezpečnostný úrad | 241 | 241 |  | 241 | 241 |  | 4 918 879 |
| Správa štátnych hmotných rezerv SR | 113 | 113 |  | 113 | 113 |  | 1 617 346 |
| Všeobecná pokladničná správa | 141 | 141 |  |  |  |  |  |
| Kancelária verejného ochrancu  práv | 57 | 57 |  |  |  |  |  |
| Rada pre vysielanie  a retransmisiu | 36 | 36 |  |  |  |  |  |
| Úrad na ochranu osobných  údajov SR | 48 | 48 |  |  |  |  |  |
| Slovenská akadémia vied | 1 087 | 1 087 |  |  |  |  |  |
| Kancelária Súdnej rady SR | 25 | 25 |  |  |  |  |  |
| **SPOLU** | **128 980** | **127 673** | **1 307** | **12 538** | **11 669** | **869** | **225 497 179** |
| \*/ administratívne kapacity nekryté zo zdroja 111, v súlade s bodom B.2 uznesenia vlády SR č. 181 z 11. apríla 2017 | | | | | | | |

|  |  |  |
| --- | --- | --- |
|  |  | Príloha č. 2 k uzneseniu vlády SR č. .../2017 |
| **Systemizácia colníkov v štátnej službe na rok 2018** | | |
| **Kapitola** | **Počet miest spolu** | **Objem finančných prostriedkov na služobné príjmy v štátnej službe** |
| (osoby) | (eur) |
| **Ministerstvo financií SR** | **3 139** | **51 473 696** |
|  | | |
| **Systemizácia policajtov v štátnej službe na rok 2018** | | |
| **Kapitola** | **Počet miest spolu** | **Objem finančných prostriedkov na služobné príjmy v štátnej službe** |
| (osoby) | (eur) |
| **Ministerstvo vnútra SR** | **24 167** | **450 630 877** |
| **Ministerstvo spravodlivosti SR** | **4 797** | **77 058 688** |
| **Národný bezpečnostný úrad** | **216** | **4 657 018** |
|  | | |
| **Systemizácia príslušníkov Hasičského a záchranného zboru a príslušníkov Horskej záchrannej služby v štátnej službe na rok 2018** | | |
| **Kapitola** | **Počet miest spolu** | **Objem finančných prostriedkov na služobné príjmy v štátnej službe** |
| (osoby) | (eur) |
| **Ministerstvo vnútra SR** | **4 414** | **62 943 596** |
|  | | |
| **Systemizácia profesionálnych vojakov v štátnej službe na rok 2018** | | |
| **Kapitola** | **Počet miest profesionálnych vojakov** | **Objem finančných prostriedkov na platy profesionálnych vojakov** |
| (osoby) | (eur) |
| **Ministerstvo obrany SR** | **14 212** | **209 130 942** |

Príloha č. 3

k uzneseniu vlády SR

č. .../2017

**P o s t u p**

**pri začínaní obstarávania stavieb financovaných z kapitálových výdavkov štátneho rozpočtu a aktualizácii údajov Registra investícií Ministerstva financií Slovenskej republiky v roku 2018**

1. Nezačínať bez predchádzajúceho súhlasu Ministerstva financií SR z kapitálových výdavkov štátneho rozpočtu obstarávanie stavieb a zmien dokončených stavieb s obstarávacími nákladmi 665 000 eur a viac s výnimkou obstarávania stavieb z individuálneho výdavku na podporu podnikateľov v agrokomplexe a stavieb schválených vládou SR v rámci „Strategického plánu rozvoja dopravnej infraštruktúry SR do roku 2020“; súhlas Ministerstva financií SR sa vyžaduje i na začatie obstarávania stavieb a zmien dokončených stavieb financovaných z vlastných alebo mimorozpočtových zdrojov štátnych rozpočtových a štátnych príspevkových organizácií a združenej výstavby; súhlas Ministerstva financií SR, resp. vlády sa nevyžaduje na zabezpečenie stavebného zámeru v zmysle zákona č. 254/1998 Z. z. o verejných prácach a pri stavbách financovaných z európskych fondov, i keď sa na ich finančnom zabezpečení podieľa štátny rozpočet.

Tento postup sa nevzťahuje na realizáciu stavebných akcií financovaných z prostriedkov Európskej únie, na financovaní ktorých sa podieľajú i prostriedky štátneho rozpočtu.

*Termín: priebežne v roku 2018*

2. Nezačínať bez predchádzajúceho súhlasu vlády z kapitálových výdavkov štátneho rozpočtu obstarávanie stavieb a zmien dokončených stavieb, ktorých obstarávacia cena je 3 320 000 eur a viac.

Tento postup sa nevzťahuje na realizáciu stavebných akcií financovaných z prostriedkov Európskej únie, na financovaní ktorých sa podieľajú i prostriedky štátneho rozpočtu.

*Termín: priebežne v roku 2018*

3. Pri stavbách, u ktorých v priebehu realizácie skutočná obstarávacia cena dosiahne 3 320 000 eur z dôvodu zmien v projektovej dokumentácii a navyše prác z titulu rozšírenia, resp. zmien stavebných objektov, prevádzkových súborov, resp. iných zmien, sa zdôvodnenie zvýšenia ceny predkladá na posúdenie a rozhodnutie vlády.

Tento postup sa nevzťahuje na realizáciu stavebných akcií financovaných z prostriedkov Európskej únie, na financovaní ktorých sa podieľajú i prostriedky štátneho rozpočtu.

*Termín: priebežne v roku 2018*

4. Súhlas na začatie obstarávania stavieb s obstarávacou cenou nižšou ako 665 000 eur udeľovať správcami kapitol štátneho rozpočtu s prihliadnutím na celkovú rozostavanosť v rámci kapitoly a jej nezvyšovanie pri dodržaní podmienok, že lehota výstavby, t. j. lehota od začatia výstavby do ukončenia realizácie stavby neprekročí 24 mesiacov; začatie stavieb s obstarávacími nákladmi nižšími ako 665 000 eur v kompetencii ústredného orgánu štátnej správy treba oznámiť Ministerstvu financií SR a v rámci aktualizácie zaradiť do Registra investícií Ministerstva financií SR.

*Termín: priebežne v roku 2018*

5. Aktualizovať údaje Registra investícií Ministerstva financií SR v súlade s Ministerstvom financií SR odsúhlasenými zmenami a rozpočtovými opatreniami záväzných ukazovateľov kapitálových výdavkov štátneho rozpočtu a všetkými zmenami, ktoré boli vykonané v právomoci správcu kapitoly štátneho rozpočtu; v rámci aktualizácie doplniť všetky základné informácie o investičných akciách v rozsahu príslušných formulárov Registra investícií Ministerstva financií SR.

*Termín: priebežne v roku 2018 po vykonaní rozpočtového opatrenia alebo zmeny vo financovaní investičných akcií*

6. V rámci aktualizovania Registra investícií Ministerstva financií SR k 31.12.2018 preradiť z registra investícií dokončené stavebné akcie do Registra dokončených stavieb.

*Termín: do 28. februára 2019*